NELJANDA KOOSSEISU

JUHATUSE KOOSOLEKU P R O T O K O L L

Haapsalu								23. oktoober 2003 nr 12

Algus kell 15.00, lõpp kell 16.21.

Juhatas		volikogu esimees Andres Ammas

Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Märt Maiste, Urmas Sukles, Alar Schönberg, Arder Väli (kvoorumileht protokolli juures)
Puudus	Raimond Lunev
Kutsutud	aselinnapea Martin Schwindt

Päevakord:

1. Haapsalu Linnavolikogule esitatud eelnõude läbivaatamine ja 30.10.2003 istungi päevakorra projekti koostamine.

KUULATI juhtivkomisjonide esimeeste ettepanekuid menetluses olevate eelnõude osas istungi päevakorra projekti lülitamiseks.

Õiguskomisjoni esimees Märt Maiste teatas, et eelnõu “Haapsalu Linnavolikogu 25.03.1994 otsuse nr 36 ja 27.05.1994 otsuse nr 48 muutmine” on suunatud komisjoni menetlusse. Otsused sisaldavad pikka loetelu elumajadest, mida ei saa elanikud erastada.
Ettepanek: komisjoni koosolek on homme, kuid olen informeerinud komisjoni liikmeid ja rääkinud linnavalitsusega. Materjal on märksa segasem ja vajab ülevaatamist. 1994. aasta otsus kajastab ¼ reaalset nn lukku pandud majadest. Kui mingi osa võetakse nimekirjast välja, siis millega on tagatud linnakodanike õigused? Üks saab erastada, teine ei saa, seega ei ole linna elanikele tagatud võrdset kohtlemist.

KUULATI aselinnapea Martin Schwindti selgitust.
See on esimene etapp. Valisime välja hooned, mille puhul oleks kõige lihtsam lasta erastada. Nende majade elanikud on võimelised peale erastamist ise investeerima, et saada maja korda. Lisaks veel see, et meil on ettevalmistatud projekt, millega taotleme KREDEX-i (Krediidi ja Ekspordi Garanteerimise SA) lisafinantseeringuid. Omafinantseeringuna on sisse planeeritud osaliselt olemasoleva munitsipaalpinna müük.

Õiguskomisjoni esimehe kui juhtivkomisjoni ettepanek:
1.	Arvata eelnõu “Haapsalu Linnavolikogu 25.03.1994 otsuse nr 36 ja 27.05.1994 otsuse nr 48 muutmine” menetlusest välja.
2.	Linnavalitsusel jätkata eelnõu kallal tööd ja esitada täiendatult uuesti kasvõi novembrikuu istungile.

Teised linnavalitsuse esitatud eelnõud esitati juhtivkomisjoni esimeeste poolt istungi päevakorra projekti.

KUULATI ettepanekuid päevakorra projekti täiendamise osas.

Andres Ammas: Läänemaa Omavalitsuste Päeva esinduskogusse tuleb lisada asendusliikmed, st meil on vaja Arderiga leida endile asendusliikmed (eelnõu seletusega protokolli juures).

Toivo Hein. Kommunaalkomisjon arutas eile Ragn-Sells AS ettepanekut osaleda Loode-Eesti Jäätmekäitluskeskuse AS-is. Kuulasime firma arendusdirektori Agu Remmelga seletusi. Komisjon toetas ettepanekut liituda, linnavalitsus on aga teist meelt ja ei pea vajalikuks loodavas aktsiaseltsis osalemist. Otsustamine on volikogu pädevus. Esimene kokkusaamine on juba 31. oktoobril. Võiksime lülitada küsimuse novembrikuu istungi päevakorda, vahepeal uurida täiendavat informatsiooni.

Martin Schwindt. Tuleva aasta eelarve on valmis ja praegu puudub ka selgus, kui suur peaks investeering olema.

Arder Väli. Arvan, et peame koostama eelnõu ja lülitama liitumisküsimuse 31. oktoobri istungi päevakorra projekti, kuna küsimus on volikogu otsustada. Tuleb suuta osaleda hinna kujundamisel, st vähemalt 34%.

OTSUSTATI:
1.	Esitada kommunaalkomisjoni menetluses olev küsimus liitumisest Loode-Eesti Jäätmekäitluse AS-iga oktoobrikuu istungi päevakorra projekti
2.	Eelnõu ja seletuskirja koostab kommunaalkomisjon pidades istungil ka ettekande. Kaasettekande teeb linnavalitsus.

Arder Väli. Ettepanek: kui kiri, mis tuleb volikogu esimehele ja linnavalitsusele, mis hõlmab suurt osa linnakodanikke, siis olla natuke operatiivsem asjaajamisel.

Urmas Sukles. Ettepanek lülitada päevakorra projekti linnavalitsuse informatsioon linna 2003. a eelarve reservfondi kasutamisest.

OTSUSTATI:
Esitada volikogule kinnitamiseks järgmine päevakorra projekt:

1. Volikogu liikme Sulev Vare arupärimine
Ettekandja				linnapea

2. Haapsalu linna 2003. aasta eelarve muutmine, esimene lugemine
Ettekandja				linnavalitsus
Kaasettekandja			rahanduskomisjon

3. Haapsalu linna 2003. aasta esimese lisaeelarve kinnitamine, esimene lugemine
Ettekandja				linnavalitsus
Kaasettekandja			rahanduskomisjon

4. “Haapsalu linna arengukava 2004-2009. a” vastuvõtmine, esimene lugemine
Ettekandja				linnavalitsus
Kaasettekandjad			kommunaalkomisjon, 	kultuurikomisjon, rahanduskomisjon
õiguskomisjon

5. Haapsalu linnas toimetulekutoetuse maksmiseks alalise eluruumi alaliste kulude hüvitamise piirmäärade kinnitamine
Ettekandja				linnavalitsus
Kaasettekandja			õiguskomisjon

6. Eluruumi kandmine sotsiaalkorterite nimekirja
Ettekandja				linnavalitsus
Kaasettekandja			õiguskomisjon

7. Asustamata korteriomandite võõrandamine (Karja 6)
Ettekandja				linnavalitsus
Kaasettekandja			õiguskomisjon

8. Haapsalu Linnavolikogu 22.08.2003 otsuse nr 58 “Kinnisasja Ehte 8, Haapsalu avaliku kirjaliku enampakkumise korras võõrandamise tulemuste kinnitamine” kehtetuks tunnistamine
Ettekandja				linnavalitsus
Kaasettekandja			õiguskomisjon

9. Üldplaneeringut muutva detailplaneeringu algatamine (Suur-Liiva 15)
Ettekandja				linnavalitsus
Kaasettekandja			kommunaalkomisjon

10. Üldplaneeringut muutva detailplaneeringu algatamine (Paralepa ranna ja puhkeala detailplaneering)
Ettekandja				linnavalitsus
Kaasettekandja			kommunaalkomisjon

11. Üldplaneeringut muutva detailplaneeringu algatamine (Kreutzwaldi 11)
Ettekandja				linnavalitsus
Kaasettekandja			kommunaalkomisjon

12. Osaluse omandamine Loode–Eesti Jäätmekäitluskeskuse AS-is
Ettekandja				kommunaalkomisjon
Kaasettekandja			linnavalitsus

13. Läänemaa Omavalitsuste Päeva esinduskogusse esindajate valimine
Ettekandja				istungi juhataja

14. Informatsioon Haapsalu linna 2003. a eelarve reservfondi kasutamisest
Ettekandja				linnavalitsus

15. Haapsalu linna 2003. aasta eelarve muutmine, teine lugemine
Ettekandja				linnavalitsus
Kaasettekandja			rahanduskomisjon

16. Haapsalu linna 2003. aasta esimese lisaeelarve kinnitamine, teine lugemine
Ettekandja				linnavalitsus
Kaasettekandja			rahanduskomisjon

Andres Ammas
Juhataja						Elvi Puda
							Protokollija